# 04005 Деца помагат на деца – да четем заедно!

***Клас:*** *4ти*

***Чрез планиране и прилагане на Програма за четене с приятели учениците ще осъзнаят важността да се включват активно в подпомагане на другите в нашата училищна общност.***

**Продължителност:** Три занятия по 40 минути

**Цели:**

* разширяване и стимулиране на читателските интереси на учениците;
* обoгатяване речника на учениците, чрез изграждане на табло от думи;
* развиване умения сред учениците за дарителство;
* формиране на знания и умения за обработване и анализиране на данни от анкети;
* развиване на умения за пълноценно общуване с по-малки на възраст деца.

**Очаквани резултати:**

*Учениците ще:*

* четат книги по избор и ще научат нови думи;
* интерпретират и анализират прочетени истории;
* общуват с по-малки на възраст деца;
* събират анкети и обработват данни.

**Материали:**

* Картончета за съобщения(изработени като отворена книга или сърчица)
* Маркери
* Голямо табло (изработено като отворена книга)
* Груба кафява хартия за макети
* Картончета за флаш карти за учене
* Книга „Франклин учи Хариет“
* Приложение 1: Писмо до родителите
* Приложение 2: Насоки за провеждане на програма за четене с приятел
* Приложение 3: Книга на моя приятел
* Приложение 4: Моят приятел за четене

**Подготовка у дома**

Приложение 1: Писмо до родителите

### Инструкции:

### *Насочващи дейности:*

***Бележки за преподавателя:*** Уроците са разработени с идеята на Програма за четене с приятели. Преди да я приложите е необходимо да изберете клас с по-малки на възраст деца (предучилищна паралелка или 1ви клас) и да обсъдите програмата като обща възможност с учителя. Обсъдете очакваните резултати, както за вашите ученици, така и за по-малките. Използвайте подходящи литературни произведения, съобразени с възрастта и интересите на децата. Осигурете копия от книгите, подходящи за четене с приятели. Можете да се обърнете към училищната библиотека или тази в квартала. Друга възможност е да насърчите учениците да донесат отвкъщи любими книги за по-малки и да ги разменят помежду си.

Изпратете Приложение 1: Писмо до родителите до домовете на учениците.

***Урок № 1***

1. Прочете на учениците „Франклин учи Хариет“, разгледайте книжката и обсъдете как Франклин по забавен начин учи своята сестричка на интересни и полезни неща. Поговорете с тях как те ще бъдат ефективни приятели за четене. Попитайте учениците какви са резултатите от подхода за обучение, който е представен в книжката. Обяснете как очакванията от процеса на обучаване се определят от различията сред учениците – те имат различни нива на опит, силни страни или възможности. Помогнете на учениците да разберат, че има различни видове интелигентност, различни преживявания и различни стилове на учене.
2. С помощта на ролеви игри учениците ще изработят техники как да бъдат ефективни Приятели за четене. За примерни указания направете справка с Приложение 2: Насоки за Програма за четене с приятели.

***Тук можете да разделите урока и практическата задача да я проведете в следващ час.***

1. Разделете учениците по двойки за ролева симулация. Дайте на всяка двойка Приложение 3: Книга на моя приятел. Помолете учениците да прочетат книга, която са донесли или са разменили с друг съученик в началото на часа. Един ученик играе ролята на по-малкото приятелче, с което четем, за половината от историята, и след това си разменят ролите. Използвайте Приложението: Книга на моя приятел като ръководство за анализиране на книгата по време на дискусията след четенето.
2. Учениците правят флаш карти за всяка буква от азбуката и за думите, на които те ще научат приятеля, с когото четат. Думите трябва да се поставят на таблото с думи в класната стая на приятелския клас. Кажете на учениците да запишат разсъжденията си в Дневника от урока.

***Урок № 2***

1. Обсъдете очакванията за процеса по времето за четене заедно с приятел от по-малките ученици от друга класна стая. Уверете се, че е налице цялата логистика за посещение на други класни стаи. Учениците трябва да са сигурни, че знаят точно какво да правят, когато се срещнат с техния приятел за четене в следващото занятие в класната стая.

Поговорете отново за (Приложение 2) Програмата за четене с приятели.

Ако усетите несигурност у учениците, обсъдете отново техниките, с които биха били полезни. Когато сте напълно готови и всеки знае какво трябва да направи можете да осъществите посещението.

1. Учениците се срещат с техните приятели за четене. Докато се опознаят помежду си, нека всяка двойка разговаря за любими спортове и игри. Нека поговорят за интересни филми, които са гледали, или забавни книги, които са чели. Нека споделят хобита или други интереси и занимания, които имат. По-големите ученици пишат на картончетата за съобщения (изрязани като отворена книга или сърчица). По-малките ученици могат да нарисуват това, което най-много обичат да правят.
2. Четене на книга с приятел: прочетете и споделете книгата с приятеля, с когото ще четете. Покажете картичките с написаните думи (изработени в урок № 1), когато стигнете до съответните думи. Нека приятелят за четене да постави тези картички на Таблото с думите, след като свършат с четенето на разказа.
3. Приятелите за четене попълват Приложение № 4: Моят приятел за четене.

***Урок № 3***

1. Помолете учениците да обработят отговорите от Приложение № 4: Моят приятел за четене, като работят в групи по 6-има. Обсъдете резултатите. Помолете учениците да напишат отговори на следните въпроси:
	* Колко ученика са се включили в Програмата за четене?
	* Колко книги/истории са оценени с повече от 3 звезди?
	* Колко книги/истории са оценени с по-малко от 3 звезди?
	* Колко нови думи са отбелязани на таблото?
	* На колко човека ще бъдат препоръчани книгите/историите?
2. В резултат на тези отговори, посочете две причини, поради които смятате, че „Приятели за четене“ беше успешна дейност. Попитайте учениците какво мислят, че може да се направи по-добре за следваща среща по Програма за четене с приятели?

Нека учениците да запишат разсъжденията си в дневниците си

***Последващи инструкции:*** Можете да организирате събитие за представяне на Програмата за четене, вкл. Таблото с думите, пред родители и други съученици. По-големите могат да връчат сертификати за благодарност на техните приятели за четене. Тази дейност може да се извършва по всяко време, удобно за програмата в училище.

***Приложение № 1:***

Писмо до родителите, с което се представя Програмата за четене с приятели

*Скъпи родители,*

Нашият клас ще работи по доброволчески проект на тема „Да четем заедно“. Много сме развълнувани да започнем програма за четене с приятели, за да помогнем на нашите по-малки съученици в училище да се увлекат по четенето, да научат нови думи и да прочетат нови книги.

Преди да започнем, ще се научим как да бъдем ефективни в подрепата за четене. Ще научим какви са очакванията за нас, а също и какво можем да очакваме от нашите съученици от \_\_\_\_\_\_\_\_\_\_\_\_\_ клас. Също така ще направим преглед на научените думи и ще помогнем за създаването табло с думи в тяхната класна стая.

Ние се надяваме да разширим тази дейност, като я превърнем в училищен клуб, за да четем често заедно с нашите приятели.

Очакваме да научим много от преживяното. Ще водим дневник, който ще ни помогне да премислим това, което научаваме по време на проекта. Целта на нашия проект е да осъзнаем дарителството като начин да допринесем за това училището да стане още по-приятно място. Дарителството се определя като споделяне на нашето време, умения или средства с други хора.

Ще ви поканим да видите готовото табло с думи и да отпразнуваме Програмата за четене с приятели. Надяваме се, че програмата ще бъде успешна и че всички деца ще се чувстват пълноценно в общуването с приятели за четене!

Поздрави,

Учениците и ръководител с име и фамилия

***Приложение 2***

**Насоки за успешно провеждане на Програма за четене с приятели**

1. Бъдете позитивни и приятелски настроени. Предразположете вашия приятел да се чувства удобно.
2. Записвайте научените нови думи.
3. Проверете дали вашият приятел може да използва новите думи по различни начини. Помолете най-малките да нарисуват картина, илюстрираща думата.
4. Записвайте си какво е направил приятелят ви.
5. Бъдете честни за всички грешки и деликатно поправяйте и насърчавайте приятеля си. Не забравяйте собствените си грешки, когато сте били на неговата / нейната възраст.
6. Когато задавате въпрос за това, което сте прочели, дайте на приятеля си време да премисли отговора.
7. Давайте напътствия и леки подсказки.
8. Отговаряйте на всякакви въпроси.
9. Забавлявайте се! Четенето заедно е приятно общуване с приятел.
10. Хвалете и насърчавайте приятеля си.
11. Не губете фокус и не се разсейвайте с обсъждане по други теми.

***Приложение 3:***

Книга на моя приятел

*Указания: Позиции 1 - 3 трябва да се попълнят, докато четете книгата на вашия приятел*

1. Заглавието на книгата, която ще прочета на моя приятел е: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Автор на книгата е: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Нови думи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Какво е значението в текста?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Две причини да прочетем тази книга:

A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

B. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Приложение 4:***

**Моят приятел за четене**

**Моят приятел за четене**



**Име: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Любима игра: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Книгата, която прочетохме, е: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Героите в книгата са:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Къде се развива историята:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Даваме на книгата:**

**Това, което най-много ни хареса, е: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ще препоръчаме/няма да препоръчаме на:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**дата: \_\_\_\_\_\_\_\_\_\_\_\_\_\_\_**